Nathalie Péchalat

Nathalie Péchalat (s. 22. joulukuuta 1983 Rouen) on ranskalainen taitoluistelija ja Euroopan mestari. Jäätanssissa kilpaileva Péchalat voitti parinsa Fabian Bourzat'n kanssa Euroopan mestaruuden Bernissä 2011 ja Sheffieldissä 2012.

Torinon talviolympialaisissa 2006 pari sijoittui 18:nneksi ja Vancouverissa 2010 seitsemänneksi. Sotšissa 2014 pari sijoittui jäätanssissa neljänneksi ja joukkuekilpailussa kuudenneksi. MM-kilpailuissa pari on sijoittunut parhaimmillaan kolmanneksi vuosina 2012 ja 2014, ja EM-kilpailuissa he sijoittuivat ennen ensimmäistä mestaruuttaan vuosina 2008–2010 kerran viidensiksi ja kahdesti neljänsiksi.

Péchalat seurustelee tšekkiläisen taitoluistelija Tomáš Vernerin kanssa.Chaplin inspires French pair to dance title AFP 28.1.2011.

 Lähteet 

 Nathalie Péchalat Biography and Olympic Results Olympics at Sports-Reference.com 
 Péchalatin ja Bourzat'in ISU-profiili 

 Viitteet 

 Aiheesta muualla 
 Parin Péchalat–Bourzat virallinen kotisivu  

Luokka:Ranskalaiset taitoluistelijat
Luokka:Vuonna 1983 syntyneet
Luokka:Elävät henkilöt